Срце ми је пуно
Срце ми је пуно

Срце ми је пуно
— Ви мислите јада —
Варате се, није —
Среће изненада.

Синоћ доцкан било 
Кад ти, драги, прнем, 
Па кад би' код крчме 
Ја ти мало сврнем.

Ту за столом седе 
Моја браћа стара, 
Невесела, тужна 
К'о да се одмара.

Чим сам грун'о врати 
Те жалости неста, 
Ома мени жедном 
Начинише места.

Лупали смо чаше, 
Певало се, пило,
Све до зоре — даље 
Не знам шта је било.

Само кад сам трезан 
Стрес'о дремеж гњилу, 
Видео сам да сам 
На Милчином крилу.

Те кад опет спазих 
Њено око црно, 
Опет сам се зан'о, 
Опет сам посрн'о.

Напомене 

 Ова песма је први пут објављена у збирци Песме, 1863 стр. 40

Извори 

 Милорад П. Шапчанин: Целокупна дела, Књига прва, страна 49-50. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин